Marta Díaz García

Marta Díaz García (Sevilla, Andaluzia, 2000ko urriaren 30a) Interneteko ospetsua, enpresaburua eta modeloa da. 2023an La vida de Marta Díaz dokuseriearen protagonista izan zen Prime Videon.

 Bizitza 
Marta Diaz Sevillan jaio zen, baina txikitatik Madrilen bizi izan da. David Diaz (1997) youtuberraren ahizpa gazteena da. Nebak AlphaSniper97 izenez da ezaguna, eta ia bost milioi harpidedun ditu bideoen plataforman (YouTube). Hain zuzen ere, bere nebaren kanalaren bidez eman zen ezagutzera, eta noizean behin agertzen zen, TheGrefgekin batera. Txikitatik zaldiketa praktikatu izan du, doma lehiaketetan parte hartuz. 2018 urtean Batxilergoa bukatu eta Selektibitateko probak egin zituen. 

 Lan ibilbidea 
Selektibitatea amaitzean erabaki zuen ikasketak utzi eta profesionalki sare sozialetan edukia sortzen aritzea, bereziki YouTuben eta TikTok-en. 2019an Todo lo que nunca te dije liburua kaleratu zuen Libros Kupula argitaletxearekin.

2023ko urrian estreinatu zen La vida de Marta Díaz en Prime Video, Mediaset Españak Producciones Mandarinarekin elkarlanean ekoitzitako dokuserie bat. 2024 urteko urtarrilean, El desafío saioaren laugarren denboraldiko lehiakideetako bat izan zen, Antena 3en emana, ikus-entzule gehien zuen ordutegian.

2019tik 2023ra bitartean, harreman sentimentala izan zuen Sergio Reguilon futbolariarekin, Sevilla FC taldeko jokalaria, geroago Tottenham eta Atletico Madril taldean aritu zena.

 Lanak 

 Liburuak 

 Todo lo que nunca te dije (euskaraz: Inoiz esan ez nizun guztia) (2019)

 Sariak eta aintzatespenak 

 2022an, Forbesek Lifestyleko influencer onenaren saria eman zion.
 2023an, Lifestyle idolo saria.

 Erreferentziak 

 Kanpo estekak 

 Marta Díaz FilmAffinityn.

Kategoria:Sevillarrak
Kategoria:Espainiako youtuberrak
Kategoria:Emakume youtuberrak
Kategoria:Emakume enpresaburuak
Kategoria:Emakume modeloak